Rikunarita-ORG/Wikinium huggingface dataset:
# کلاڈیا شین بوم

| کلاڈیا شین بوم |
| --- |
| (es-mx میں: Claudia Sheinbaum)  |
|  |
|

---

 |
| معلومات شخصیت |
| پیدائشی نام | (es-mx میں: Claudia Sheinbaum Pardo)  |
| پیدائش | 24 جون 1962ء (63 سال)
میکسیکو شہر   |
| رہائش | میکسیکو شہر   |
| شہریت |  میکسیکو   |
| نسل | اشکنازی ،  سفاردی یہودی   |
| مذہب | لادینییت   |
| رکنیت | بین الحکومتی کمیٹی برائے ماحولیاتی تبدیلی   |
| تعداد اولاد | 2   |
| مناصب |
|  صدر میکسیکو (66  )   |
| **آغاز منصب**
1 اکتوبر 2024  |
| عملی زندگی |
| پیشہ | سیاست دان ،  ماہر ماحولیات ،  محقق ،  طبیعیات دان ،  استاد جامعہ   |
| مادری زبان | ہسپانوی   |
| پیشہ ورانہ زبان | امریکی انگریزی ،  ہسپانوی ،  انگریزی   |
| شعبۂ عمل | سیاست ،  سائنس ،  اعلیٰ تعلیم   |
| اعزازات |
| 100 خواتین (بی بی سی)  (2018)  |
| دستخط |
|  |
|  | IMDB پر صفحہ  |
|  |
|  |
| درستی - ترمیم   |

کلاڈیا شین بوم پارڈو (پیدائش: 24 جون 1962ء) میکسیکو دی خاتون سیاست دان، سائنس دان تے تعلیمی ماہر ہن۔ شین بوم نے 2018ء توں 2023ء تک میکسیکو سٹی دی حکومت دے سربراہ دے طور تے خدمتاں انجام ݙتیاں، جو ریاستی گورنر دے برابر عہدہ ہے۔ کھبے بازو دے جنٹوس ہریموس ہسٹوریہ اتحاد دی امیدوار دے طور تے منتخب تھیوݨ والی، اوہ ایں عہدے تے منتخب تھیوݨ والی پہلی خاتون تے پہلی یہودی شخصیت ݙوہیں ہن۔ اوہ 2024ء دے میکسیکو دے عام انتخابات وچ میکسیکو دے صدر دی امیدوار ہن۔

## ابتدائی زندگی

کلاڈیا شین بوم پارڈو میکسیکو سٹی وچ ہک سیکولر یہودی خاندان وچ پیدا تھئین۔ انھاں دے پیو دے اشکنازی والدین 1920ء دی دہائی وچ لتھوانیا توں میکسیکو سٹی ہجرت کر ڳئے۔ انھاں دی ماں دے سیفارڈک والدین ہولوکاسٹ توں بچݨ کیتے 1940ء دی دہائی دے شروع وچ بلغاریہ دے شہر صوفیہ توں اتھاں ہجرت کر ڳئے ہن۔ انھاں نے ساریاں یہودی تعطیلات آپݨے دادا دادی دے گھراں وچ منائیاں۔ انھاں دے والدین ݙوہیں سائنس دان ہن: انھاں دی ماں اینی پارڈو سیمو، ہک ماہر حیاتیات تے نیشنل آٹونومس یونیورسٹی آف میکسیکو وچ فیکلٹی آف سائنسز دی پروفیسر ایمریٹس ہن تے انھاں دے پیو کارلوس شین بوم یوسیلیوٹز، ہک کیمیائی انجینئر ہن۔ انھاں دا بھائی جولیو ہک طبیعیات دان ہے۔

## تعلیمی کیریئر

شین بوم نے نیشنل آٹونومس یونیورسٹی آف میکسیکو (یو این اے ایم) وچ طبیعیات دی تعلیم حاصل کیتی جتھاں انھاں نے 1989ء وچ انڈرگریجویٹ ڈگری حاصل کیتی۔ انھاں نے 1994ء وچ ماسٹر دی ڈگری حاصل کیتی۔ 1995ء وچ توانائی انجینئرنگ وچ پی ایچ ڈی نال نوازیا ڳیا۔ شین بوم نے کیلیفورنیا وچ لارنس برکلے نیشنل لیبارٹری وچ 1991 تے 1994ء دے درمیان 4 سال وچ آپݨے پی ایچ ڈی مقالے کیتے کم مکمل کیتا۔ لیبارٹری کیتے کم کریندے ہوئے انھاں نے میکسیکو دے نقل و حمل دے شعبے وچ توانائی دے استعمال دا تجزیہ کیتا تے میکسیکو دی عمارتاں وچ توانائی دے صارفین دے رجحانات تے مطالعات شائع کیتے۔

## ذاتی زندگی

1986ء وچ شین بوم نے سیاست دان کارلوس امیز گیسپرٹ نال ملاقات کیتی جنھاں نال انھاں دی شادی 1987ء توں 2016ء تک تھئی ہئی۔ ایں شادی توں انھاں دی ہک دھی ہے (ماریانا، 1988ء وچ پیدا تھئی جو 2019ء وچ سانتا کروز وچ یونیورسٹی آف کیلیفورنیا وچ فلسفہ وچ ڈاکٹریٹ دی تعلیم حاصل کریندی پئی ہئی تے اوہ روڈریگو ایماز الارکون دی سوتیلی ماں وی بݨ ڳئی (1982ء وچ پیدا تھیا) ہݨ ہک فلم ساز ہے۔ 2016ء وچ انھاں نے بینک آف میکسیکو دے مالیاتی رسک تجزیہ کار جیسس ماریا تاریبا نال ڈیٹنگ شروع کیتی۔ ایں توں پہلے اوہ 1980ء دی دہائی وچ آپݨے یونیورسٹی دے سالاں دے دوران ملے ہن۔ نومبر 2023ء وچ شین بوم نے سوشل میڈیا تے آپݨی شادی دا اعلان کیتا۔

## حوالے
# ݙو طبقے

جیویں امریکہ وچ ݙو طبقے ہن، گورے تے کالے۔ جیویں عرب وچ ݙو طبقے ہن، عربی تے عجمی ۔۔۔ پاکستان وچ اردو آلے افضل تے برتر ہن۔ سرائیکی بھان٘ویں جج ہن، بھان٘ویں سید ہن، جج ہن، ڈاکٹر ہن، بھان٘ویں ممبر ہن، غلام ہن۔ جے تائیں تعلیم تے سی ایس ایس وچ سرائیکی لازمی نی تھیندی ، سرائیکی وچ نادرا دا کارڈ جاری نی تھیندا سرائیکی غلام رہسن۔﻿

غربت
2014 غربت دا تناسب
# کیٹی پیری

| کیٹی پیری |
| --- |
| (انگریزی میں: Katy Perry)  |
|  |
|

---

 |
| معلومات شخصیت |
| پیدائشی نام | (انگریزی میں: Katheryn Elizabeth Hudson)  |
| پیدائش | 25 اکتوبر 1984ء (41 سال)
سانتا باربرا، کیلیفورنیا   |
| شہریت |  ریاستہائے متحدہ امریکا   |
| قد | 171 سنٹی میٹر   |
| وزن | 61 کلو گرام   |
| جماعت | ڈیموکریٹک پارٹی   |
| شریک حیات | رسل برانڈ  (23 اکتوبر 2010–2012)  |
| ساتھی | ڈیپلو  (2014–2015)  |
| مناصب |
|  یونیسف کے خیر سگالی سفیر   |
| **آغاز منصب**
3 دسمبر 2013  |
| عملی زندگی |
| مادر علمی | سانتا باربرا سٹی کالج   |
| پیشہ | گلو کارہ ،  ادکارہ ،  صوتی اداکارہ ،  رقاصہ ،  کاروباری شخصیت ،  نغمہ نگار   |
| مادری زبان | انگریزی   |
| پیشہ ورانہ زبان | انگریزی   |
| نوکریاں | یونیسف   |
| کل دولت | 330000000 امریکی ڈالر  (2021)  |
| دستخط |
|  |
| ویب سائٹ |
| ویب سائٹ | باضابطہ ویب سائٹ  |
|  | IMDB پر صفحہ  |
|  |
|  |
| درستی - ترمیم   |

کیتھرین الزبتھ ہڈسن (جم 25 اکتوبر، 1984ء) جیڑھی پیشہ ورانہ طور تے کیٹی پیری دے ناں نال مشہور ہِن، ہک امریکی گلوکارہ، نغمہ نگار تے ٹیلی ویژن مصنفہ ہِن۔ انّھاں 2010ء دی دہائی اچ اپݨے جدت بھرے انداز کِیتے مشہور تِھئیاں۔ سولہ سال دی عمر اچ کیٹی نے موسیقی دے شعبے دا چُݨاو کِیتا، کیٹی پیری دا پہلا البم تجارتی لحاظ نال ناکام رہیا۔ ایہ البم کیٹی ہڈسن (2001ء)، ریڈ ہل ریکارڈز دے تحت جاری کِیتا ڳیا۔ انّھاں موسیقی اچ قدم رکھݨ کِیتے سترہ سال دی عمر اچ لاس اینجلس چلی ڳئیاں۔ پہلے البم دی ناکامی دے بعد انّھاں نے "کیٹی پیری" دا ناں اپݨی ماں دے پہلے ناں دی مناسبت نال اختیار کِیتا تے ایہ ناں انّھاں کوں اوج کمال تائیں پُجّا ݙِتّا۔ پروڈیوسر گلین بالارڈ تے گریگ ویلز دے نال، انّھاں نے جاوا ریکارڈز تے ول کولمبیا ریکارڈز دے نال ہک البم ریکارڈ کِیتا جیڑھا منظر عام تے نہ آ سڳیا۔ ایں دے بعد انّھاں نے اپریل 2007ء اچ کیپیٹل ریکارڈز دے نال ریکارڈنگ دا معاہدہ کِیتا۔

## ذاتی حیاتی

کیتھرین الزبتھ ہڈسن 25 اکتوبر 1984ء کوں سانتا باربرا، کیلیفورنیا اچ پینٹی کوسٹل پادری میری کرسٹین تے موریس کیتھ ہڈسن دے گھر ڄَمّی ہَن۔ پیری انگریزی، جرمن، آئرش تے پرتگالی نسلوں نال تعلق رکھیندی ہِن۔ اپݨی ماں دے رشتے نال انّھاں فلم ڈائریکٹر فرینک پیری دی بھیݨ ہِن۔ انّھاں دا ہک چھوٹا بھرا ڈیوڈ وی ہک گلوکار ہِے۔

## پیشہ ورانہ حیاتی

کیٹی پیری ہݨ تائیں دے سبھ توں زیادہ فروخت تِھیوݨ والے البم تے نغمے ڳاوݨ والے فنکاراں وِچوں ہک ہِن، انّھاں نے دُنیا بھر اچ 14 کروڑ 30 لکھ توں زیادہ ریکارڈ ڳانے موسیقی کمپنیاں دے اشتراک نال فروخت کِیتے ہِن۔ کیپیٹل کمپنی دے تحت منظر عام تے آوݨ والے انّھاں دے سارے اسٹوڈیو البم انفرادی طور تے ہک ارب توں زائد واری سݨے ڳئے ہِن۔ انّھاں دے ریکارڈ اچ 9 امریکی نمبر ایک انفرادی، ترائے امریکی نمبر ایک البم ہِن جنّھاں کوں دُنیا بھر اچ بے پناہ مقبولیت حاصل ہِے۔ انّھاں وِچ چار گنیز ورلڈ ریکارڈ، پنج بل بورڈ موسیقی ایوارڈ، پنج امریکن موسیقی ایوارڈ، ہک برٹ ایوارڈ تے ہک جونو ایوارڈ شامل ہِن۔ کیٹی پیری کوں 2011ء توں 2019ء تائیں موسیقی اچ سبھ توں زیادہ کَمائݨ والیاں زنانیاں دی فوربز دی سالانہ فہرستاں اچ شامل کِیتا ڳیا۔ انّھاں نے 2012ء اچ کیٹی پیری: پارٹ آف می دے عنوان نال ہک سوانحی دستاویزی فلم جاری کِیتی۔ کیٹی پیری نے امریکن آئیڈل 2018 (سولہویں سیزن) اچ منصف دے طور تے وی کم کِیتا۔ انّھاں ݙاہ کروڑ توں زیادہ پیروکاراں دے نال ٹویٹر تے سبھ توں زیادہ پیروی کِیتی ونڄݨ والیاں زنانیاں وِچوں ہک ہِن۔

## حوالے